Navoiy viloyatining 4 ta tumani va Zarafshon shahri 2028-yilgacha biznes soliqlardan ozod etildi

O‘zbekiston Prezidentining 2017-yil 29-sentabrdagi qarori bilan “2017—2019-yillarda Navoiy viloyatining Tomdi, Uchquduq, Konimex, Nurota tumanlari va Zarafshon shahrida kafolatlangan ishchi o‘rinlarini yaratish va yo‘l-transport, muhandislik-kommunikatsiya hamda ijtimoiy infratuzilmani rivojlantirish bo‘yicha chora-tadbirlar dasturi” tasdiqlandi. Bu haqda Uz24 xabar berdi.

Xabar berilishicha, Dastur chora-tadbirlarini amalga oshirishni moliyalashtirish uchun Navoiy viloyati hokimligi huzurida Maxsus jamg‘arma tashkil etildi. Jamg‘arma “Navoiy kon-metallurgiya kombinati” DK tomonidan har yili ajratiladigan mablag‘lar; xalqaro moliya institutlari va boshqa xorijiy donorlarning imtiyozli kreditlari (zayomlari); yuridik va jismoniy shaxslarning xayriya mablag‘lari; moliyalashtirishning taqiqlanmagan boshqa manbalari hisobidan shakllantiriladi.
Navoiy tumanining Tomdi, Uchquduq, Konimex tumanlari, Nurota tumanining Dexibaland, Sentob, Temirqovuq, Qizilcha, Gum va Chuya aholi punktlari va Zarafshon shahri hududidagi subyektlar 2017-yil 1-oktabrdan 2028-yil 1-yanvargacha quyidagi to‘lovlardan ozod etiladi: